C 146/38
ET
Euroopa Liidu Teataja
27.4.2023
4.
Konkreetsed märkused 4.1.
Asulareovesi on ühiskonna ning meie tarbimis- ja tootmismudelite peegelpilt.
See sisaldab mitmesuguseid kodumajapidamiste heiteid, äravoolu tänavatelt ja hoonetest, tööstusheitvett ja muud kui olmereovett, mida tuleb nõuetekohaselt töödelda, et see ei ohustaks inimeste tervist ja keskkonda ega mõjutaks puhkealadeks mõeldud veekogusid.
Asulareoveesüsteemis hõivatud töötajate töötingimused ning tervis ja ohutus peaksid olema esmatähtsad.
4.2.
2040. aastaks kehtestatud üldeesmärgis ja vahe-eesmärkides sätestatakse selge viis reovee puhastamiseks järgmiseks kaheks aastakümneks.
Meil ei ole aga täit arusaama sellest, milliseid ohte kujutavad endast veeorganismidele kemikaalide segud pinnavees.
Paljud neist kemikaalidest on pärit toodetest, mida kasutatakse meie kodudes.
Lisaks kaasnevad reovee kogumise ja puhastamise rajatiste ehitamise, hooldamise ja käitamisega suured rahalised kulud ja kasvuhoonegaaside heite kogused.
Asulareovee puhastamist ja reoveesetteid käsitlevate direktiivide peamiste osade läbivaatamine ja hindamine annab võimaluse ajakohastada ja parandada sidusust kogu sektoris ning aidata saavutada Euroopa rohelise kokkuleppe eesmärgid.
4.3.
Antimikroobikumiresistentsus on ühiskonna jaoks üha suurem probleem ning puhastatud või puhastamata asulareovesi soodustab selle levimist (4).
Antimikroobikumiresistentsust põhjustab mitte ainult antibiootikumide ülemäärane kasutamine, vaid ka muud antimikroobikumid, nagu fungitsiidid, viirusevastased ained, parasiiditõrjevahendid ning mõned desinfektsioonivahendid ja antiseptikumid, mida kõiki kasutatakse linnakeskkonnas, eriti haiglates.
ÜRO aruandes hoiatatakse, et kui meetmeid ei võeta, näiteks ei piirata antimikroobikumide ülemäärast kasutamist, sureb 2050. aastaks antibiootikumiresistentse nakkuse tõttu igal aastal hinnanguliselt 10 miljonit inimest (5).
4.4.
Asula äravooluvesi on peamine kanal mürgiste, biolagunematute ja uute saasteainete, sealhulgas plastjäätmete, süsivesinike, pesuainete, hormoonide, lahustite, patogeenide, pestitsiidide, raskmetallide ja tehisnanomaterjalide sattumiseks veeökosüsteemidesse (6).
Kuigi asula äravooluvesi on saastunud, käideldakse seda kontrolli puudumisel sageli puhta vihmaveena ega puhastata enne suublasse juhtimist.
See kujutab endast suurt ohtu ökosüsteemidele; näiteks on lõhekalade massilise huku puhul täheldatud seost autorehvides leiduva mürgise ainega (6PPD-kinoon) (7).
4.5.
Kanalisatsiooni ülevool on mikrosaasteainete, antimikroobikumiresistentsuse, (8) mikroplastide ja prahi suublasse sattumise tekitaja.
Need ohustavad keskkonda ja inimeste tervist, aga ka turismisektorit, mis sõltub puhkealadeks mõeldud veekogude puhtusest.
Kanalisatsiooni jõudva vihmavee kogust on võimalik vähendada, kui võetakse kasutusele sinised ja rohelised lahendused (sealhulgas haljaskatused, vett mitteläbilaskva pinnakatte eemaldamine ja vihmaaiad), mis vett seovad ja võimaldavad sellel imbuda pinnasesse.
Need ei ole mitte ainult kulutõhusad viisid vihmavee säilitamiseks, vaid toovad linnamaastikule ka palju kaasnevaid hüvesid, muu hulgas üleujutuste ohu piiramine, soojussaarte vähendamine ning linna elurikkuse ja heaolu suurendamine.
Tõhusamale reoveekäitlusele ja ringmajandusele ülemineku saavutamine nõuab muudatusi mitte ainult regulatiivsetes ja institutsioonilistes lähenemisviisides, vaid ka selles, kuidas me kodanikena oleme teadlikud oma individuaalsetest ja kollektiivsetest kohustustest reovee käitlemisel.
4.6.
Komitee toetab kohustuslike asulareovee puhastamise lõimitud kavade loomist, mille eesmärk on vähendada kanalisatsiooni ülevoolu ning asula äravooluveest tingitud saastet.
Ehkki asulareoveega tegelemise plaanide eesmärk on üllas, on oht, et need jäävad vaid paberile, sest nende sisu ja eesmärk (vähendada kanalisatsiooni ülevoolu 1 %-ni kuivailmavooluhulgast) on vaid soovituslikud.
Korralik vihmavee majandamine on oluline mitte ainult suublate reostuse
(4) (5) (6) (7) (8)
ÜRO Keskkonnaprogramm (UNEP), How drug-resistant pathogens in water could spark another pandemic.
ÜRO Keskkonnaprogramm (UNEP), Environmental Dimensions of Antimicrobial Resistance.
Lapointe et al., Sustainable strategies to treat urban runoff needed, Nature Sustainability 5, 2022, lk 366–369.
Tian et al., A ubiquitous tire rubber–derived chemical induces acute mortality in coho salmon, Science, 371.
kd, 2021, lk 185–189.
EAWAG, Monitoring antibiotic resistance in wastewater.